
Republika Hrvatska
Trgovački sud u Splitu
Split, Sukoišanska 6


Poslovni broj: 4. St-1291/2016-15

U IME REPUBLIKE HRVATSKE 

R J E Š E N J E

Trgovački sud u Splitu, po stečajnom sucu tog suda Katarini Mikulić kao sucu pojedincu, odlučujući o prijedlogu predlagatelja FINANCIJSKE AGENCIJE, Regionalni centar Split, Podružnica Split, Mažuranićevo šetalište 24 b, OIB: 85821130368 za otvaranje stečajnog postupka nad dužnikom BLAGODAT, d.o.o., Đakovačka 7, Split, OIB: 49876179561, 3. siječnja 2018. 

r i j e š i o  j e

Obustavlja se prethodni postupak nad dužnikom BLAGODAT, d.o.o., Đakovačka 7, Split, OIB: 49876179561.

Obrazloženje

Predlagatelj Financijska agencija, Regionalni centar Split, Podružnica Split je prijedlogom zaprimljenim na Trgovačkom sudu u Splitu, dana 25. svibnja 2016. predložio otvaranje stečajnog postupka nad dužnikom BLAGODAT, d.o.o., Đakovačka 7, Split, OIB: 49876179561.

U prijedlogu se u bitnome navodi da dužnik na dan 1. rujna 2015. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 462 dana, u ukupnom iznosu od 172.756,30 kuna, te da prema podacima HZMO ima 3 zaposlena, kao i da predlagatelj ne raspolaže drugim podacima o imovini dužnika. 

Kako je predlagatelj učinio vjerojatnim postojanje stečajnog razloga, to je rješenjem ovog suda gornji poslovni broj od 2. siječnja 2017. određeno ročište radi rasprave o uvjetima za otvaranje stečajnog postupka za dan 7. veljače 2017.

Dužnik je 08. prosinca 2017. dostavio u spis potvrdu o blokadi računa i novčanih sredstava dužnika. Iz iste je vidljivo da je kod dužnika na dan 8. prosinca 2017. evidentirano 0 dana neprekidne blokade (list spisa 36).

Prema odredbi članka 128. stavak 9. Stečajnog zakona ("Narodne novine" broj 71/15, dalje SZ)  ako dužnik do završetka prethodnog postupka postane sposoban za plaćanje, sud će postupak obustaviti. 

Budući iz potvrde FINE od 8. prosinca 2017. proizlazi da je prestao stečajni razlog jer je dužnik do završetka prethodnog postupka postao sposoban za plaćanje, to je sud primjenom odredbe čl. 128. st. 9. SZ obustavio konkretni postupak, te odlučio kao u izreci ovog rješenja. 

U Splitu 3. siječnja 2018. 

				
	Sudac



	Katarina Mikulić,v.r.
za točnost otpravka – ovlašteni službenik
Ivana Hajder
 



Uputa o pravnom lijeku:  
Protiv ovog rješenja može se izjaviti žalba u roku od 8 (osam) dana od dostave rješenja, a dostava se smatra obavljenom istekom osmog dana od dana objave rješenja na mrežnoj stranici e-Oglasna ploča sudova (čl. 12. st. 1. i čl. 19. st. 1. i 2. SZ-a). Žalba se podnosi ovom sudu u 2 (dva) istovjetna primjerka, a o žalbi odlučuje Visoki trgovački sud Republike Hrvatske.

